..............(sz.) napirend

**E L Ő T E R J E S Z T É S**

**a Képviselő-testület 2018. március 22-i rendes ülésére**

**Tárgy:** Tulajdonosi hozzájárulás a Szabó Lőrinc Kéttannyelvű Általános Iskola és Gimnázium Fenyves utcai telephelyén a „Rekortán pálya fejlesztési program” keretén belül kültéri kézilabdapálya megvalósításához

**Készítette:**……………………………….. dr. Silye Tamás jogi osztály vezetője

**Egyeztetve:** …………………………….. Dankó Virág alpolgármester

**Látta**: …………………………….. dr.Szalai Tibor jegyző

…………………………………… dr. Murai Renáta jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

A Magyar Kézilabda Szövetség „Rekortán pálya fejlesztési program” megnevezéssel kültéri kézilabdapályák építésére, a meglévő kézilabdapályák felújítására irányuló új, országos programot indított (továbbiakban: „Fejlesztési Program”) és hirdetett meg a sportszervezetek és önkormányzatok számára.

A Magyar Kézilabda Szövetség (1087 Budapest, Könyves Kálmán krt. 76., képv.: Novák András főtitkár), mint beruházó és építtető arról tájékoztatta az Önkormányzatot, hogy a Szabó Lőrinc Kéttannyelvű Általános Iskola és Gimnázium Fenyves utcai telephelye is bekerült a támogatotti körbe és ott kültéri kézilabdapálya kerül megvalósításra. Levelük mellékleteként elküldték a három oldalú megállapodást (Magyar Kézilabda Szövetség – Önkormányzat – Tankerület) az Önkormányzat és a Tankerület által történő aláírás érdekében*.*

A Szabó Lőrinc Kéttannyelvű Általános Iskola és Gimnázium Fenyves utcai telephelyének helyet adó Budapest II. kerület, belterület 11987/2 hrsz-ú, természetben Budapest, II. kerület Fenyves utca 1-3. szám alatti ingatlan Budapest Főváros II. Kerületi Önkormányzat tulajdonát képezi és a Közép-Budai Tankerületi Központ vagyonkezelésében áll.

A Budapest Főváros II. Kerületi Önkormányzat Képviselő-testületének 34/2004.(X.13.) önkormányzati rendelet – amely az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről rendelkezik - 11. § (1) bekezdése alapján vagyontárgy tulajdonjogának ingyenes, vagy kedvezményes megszerzéséről, felajánlás elfogadásáról értékhatárra való tekintet nélkül a Képviselő-testület határoz.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**H a t á r o z a t i j a v a s l a t**

A Képviselő-testület úgy dönt, hogy a Budapest Főváros II. Kerületi Önkormányzat tulajdonában és a Közép-Budai Tankerületi Központ vagyonkezelésében álló Budapest II. kerület, belterület 11987/2 hrsz-ú, természetben Budapest, II. kerület Fenyves utca 1-3. szám alatti ingatlan tekintetében tulajdonosi hozzájárulását adja a Szabó Lőrinc Kéttannyelvű Általános Iskola és Gimnázium Fenyves utcai telephelyén „Rekortán pálya fejlesztési program” keretén belül kültéri kézilabdapálya megvalósításához, melynek révén a megvalósuló építmény tulajdonjoga a Budapest Főváros II. Kerületi Önkormányzat tulajdonába és a Közép-Budai Tankerületi Központ vagyonkezelésébe kerül.

A Képviselő-testület felhatalmazza a Polgármestert a jelen határozat mellékletét képező megállapodás végleges változatának aláírására.

**Felelős:** Polgármester

**Határidő:** 2018. június 30.

*(A határozat javaslat elfogadásához egyszerű többségű szavazati arány szükséges.)*

B u d a p e s t, 2018. március 12.

**Dr. Láng Zsolt**

**polgármester**

Előterjesztés melléklete:

[Magyar Kézilabda Szövetség levele](Előterjesztés%20melléklete.pdf)

Határozat melléklete:

[Megállapodás és mellékletei](Határozat%20melléklete.pdf)